b'\n_START_ARTICLE_\nKivesvaara\n_START_PARAGRAPH_\nKivesvaara on 294,7 metriin merenpinnasta kohoava vaara Paltamon kunnassa, Oulun l\xc3\xa4\xc3\xa4niss\xc3\xa4. Sen l\xc3\xa4heisyydess\xc3\xa4 sijaitsevat Kivesj\xc3\xa4rven kyl\xc3\xa4 ja asema. Valtatie 22 sivuaa Kivesvaaraa muutaman kilometrin et\xc3\xa4isyydell\xc3\xa4. Kivesvaaran it\xc3\xa4rinteilt\xc3\xa4 l\xc3\xb6ytyi vuonna 1968 hiilikondriitista muodostunut meteoriitti. Kivesvaaralla on my\xc3\xb6s ollut laskettelukeskus. Jouni Palosaari osti 1990-luvun alussa rinnekeskuksen kaluston ja siirsi sen Leville Kittil\xc3\xa4\xc3\xa4n.'